Divno je biti ovdje,
pričati o mom putovanju,
pričati o invalidskim kolicima
i slobodi kojom me to kupilo.
Počela sam koristiti invalidska kolica prije 16 godina
kada je dugotrajna bolest
promijenila način kojim mogu pristupiti svijetu.
Kada sam počela koristiti invalidska kolica,
to je bila ogromna nova sloboda.
Shvatila sam da mi život izmiče i da je postao ograničen.
Ovo je bilo kao da imam novu, ogromnu igračku.
Mogla sam zujati uokolo i ponovo osjećati vjetar na svome licu.
Samo biti na ulici je bilo uzbudljivo.
Ali iako sam mislila da sam ponovo pronašla sreću i slobodu,
reakcije ljudi prema meni potpuno su se promijenile.
Izgledalo je kao da me više ne mogu vidjeti,
kao da se spustio neki nevidljivi plašt.
Činilo se kao da me gledaju u smislu svojih pretpostavki
kako to izgleda kada si u invalidskim kolicima.
Kada sam upitala ljude na što ih asociraju invalidska kolica,
koristili su izraze poput "ograničenje", "strah,"
"sažaljenje", "restrikcija".
Shvatila sam da sam prihvatila te odgovore
i to je promijenilo ono tko sam bila u svojoj biti.
Dio mene se otuđio.
Nisam gledala svoj život iz svoje perspektive,
nego živo i neprekidno iz perspektive
odgovora koje su mi drugi ljudi davali.
Kao rezultat, znala sam da moram stvoriti vlastite priče
o ovom iskustvu,
nove priče da vratim svoj identitet.
["Tražeći slobodu: Kreiranjem vlastite priče, učimo uzimati tekstove iz naših života toliko ozbiljno kao i službene priče".- Davis 2009, TEDx Women]
Počela sam s poslom
koji je imao cilj komunicirati
o sreći i slobodi koje sam osjećala koristeći invalidska kolica --
moćna kolica -- kako bih pregovarala sa svijetom.
Radila sam kako bih transformirala te unutarnje odgovore,
kako bih transformirala predrasude koje su formirale
moj identitet kada sam počela koristiti invalidska kolica,
kreirajući neočekivane slike.
Kolica su postala objekt za crtanje i igranje.
Kada sam doslovno počela
ostavljati tragove sreće i slobode,
bilo je vrlo uzbudljivo vidjeti
zanimljive i iznenadne odgovore ljudi.
Činilo se da se otvaraju nove perspektive
i u tome leži promjena paradigme.
To je pokazalo da praksa umjetnosti
može popraviti nečiji identitet
i transformirati predrasude revizijom poznatog.
Kada sam počela roniti, 2005. godine,
shvatila sam da oprema za ronjenje proširuje granice aktivnosti
na isti način kao što to čine invalidska kolica,
ali asocijacije koje se povezuju s opremom za ronjenje
su uzbudljive i pustolovne,
potpuno drugačije od odgovora ljudi prema invalidskim kolicima.
Pomislila sam, "Pitam se što će se desiti
ako to dvoje ujedinim?" (Smijeh)(Pljesak)
Podvodna invalidska kolica koja su bila rezultat toga,
odvela su me na najljepše putovanje
u posljednjih sedam godina.
Kako bih vam mogla dati ideju kako to, zapravo, izgleda,
željela bih s vama podijeliti jedan od ishoda
kreiranja ovog spektakla
i pokazati vam na kakvo me nevjerovatno putovanje to odvelo.
(Glazba)
(Pljesak)
To je najnevjerojatnije iskustvo,
nadilazi većinu ostalih stvari koje sam u životu iskusila.
Doslovno sam bila slobodna kretati se
za 360 stupnjeva,
uz prekrasno iskustvo sreće i slobode.
I nevjerojatna neočekivana stvar je
što se činilo da to isto tako i drugi ljudi vide i osjećaju.
Oči im doslovno zasjaju
i govore stvari poput "I ja bih jedne ovakve",
ili, "Ako ti možeš to, ja mogu sve."
I razmišljam, to je zato što u tom trenutku
gledaju stvar
za koju nemaju referentni okvir,
ili nadilazi referentne okvire
koje imaju s pojmom invalidskih kolica,
moraju razmišljati na posve novi način.
I mislim da upravo taj moment posve novog razmišljanja
vjerojatno kreira slobodu
koja se širi do kraja ljudskim životima.
Za mene, ovo znači da oni vide
vrijednost razlike,
radost koju to donosi,
kada umjesto fokusiranja na gubitak ili ograničenje,
vidimo i otkrijemo snagu i sreću
gledanja na svijet iz posve nove perspektive.
Za mene, invalidska kolica su postala
vozilo preobrazbe.
Zapravo, sada podvodna kolica zovem "Portal",
zato što me doslovno guraju kroz
novi način postojanja,
u novu dimenziju i novi nivo svijesti.
I druga stvar je ta,
jer nitko prije nije vidio niti čuo
o podvodnim invalidskim kolicima
i stvaranje ovog spektakla je stvaranje
novih načina gledanja, postojanja i znanja,
sada imate taj koncept u svojoj glavi.
I vi svi ste, također, dio umjetničkog rada.
(Pljesak)